CELEX: 62015FN0060
Language: el
Date: 2015-04-22 00:00:00
Title: Υπόθεση F-60/15: Προσφυγή-αγωγή της 22ας Απριλίου 2015 — ZZ κατά ΓΕΕΑ

29.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/48
            
         Προσφυγή-αγωγή της 22ας Απριλίου 2015 — ZZ κατά ΓΕΕΑ
   (Υπόθεση F-60/15)
   (2015/C 213/78)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: ZZ (εκπρόσωπος: N. Lhoëst, δικηγόρος)
   
      Καθού-εναγόμενο: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντικείμενο και περιγραφή της διαφοράς
   
   Ακύρωση της αποφάσεως του Προέδρου του ΓΕΕΑ της 4ης Ιουνίου 2014 περί καταγγελίας της συμβάσεως εργασίας του προσφεύγοντος-ενάγοντος ως εκτάκτου υπαλλήλου, καθώς και περί απορρίψεως του αιτήματός του, εφόσον είναι δυνατόν, να επανενταχθεί στο ΓΕΕΑ και, σε αντίθετη περίπτωση, να λάβει εύλογη χρηματική ικανοποίηση για την, κατά τους ισχυρισμούς του, παράνομη καταγγελία της συμβάσεώς του και, τέλος, χρηματική ικανοποίηση για την ηθική βλάβη την οποία υποστηρίζει ότι υπέστη.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση του Προέδρου του ΓΕΕΑ της 4ης Ιουνίου 2014 περί λύσεως της συμβάσεως εργασίας του ως εκτάκτου υπαλλήλου·
            
         
               —
            
            
               ως εκ τούτου, να διατάξει την επανένταξη του προσφεύγοντος-ενάγοντος και να υποχρεώσει το καθού-εναγόμενο (i) να του καταβάλει ως αποζημίωση τις αποδοχές για την περίοδο από την έναρξη ισχύος της καταγγελίας της συμβάσεώς του έως την ημερομηνία της επανεντάξεώς του κατόπιν της ακυρώσεως της ληφθείσας αποφάσεως και (ii) να προβεί στην ανασύσταση της σταδιοδρομίας του η οποία παρατύπως ανεκόπη με την απόφαση περί καταγγελίας της συμβάσεώς του·
            
         
               —
            
            
               επικουρικώς, εφόσον η επανένταξη του προσφεύγοντος-ενάγοντος συνεπάγεται σημαντικές πρακτικές δυσχέρειες ή παρίσταται υπερβολική σε σύγκριση με την κατάσταση τρίτων, να υποχρεώσει το καθού-εναγόμενο να καταβάλει εύλογη χρηματική ικανοποίηση για την παράνομη καταγγελία της συμβάσεώς του, λαμβάνοντας υπόψη όχι μόνον την απώλεια των αποδοχών στο παρελθόν αλλά και τη σοβαρή πιθανότητα που είχε ο προσφεύγων-ενάγων να παραμείνει στην υπηρεσία του ΓΕΕΑ μέχρι την ηλικία της συνταξιοδοτήσεώς του στο πλαίσιο συμβάσεως αορίστου χρόνου και να εξελιχθεί στη σταδιοδρομία του·
            
         
               —
            
            
               σε κάθε περίπτωση, να υποχρεώσει το καθού-εναγόμενο να καταβάλει αποζημίωση για την υλική ζημία και την ηθική βλάβη υπολογιζομένη ex aequo et bono σε 15  000 ευρώ·
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων.